
ДО

ОБЩИНСКИ СЪВЕТ

ГР. ПОМОРИЕ

ДОКЛАДНА-ЗАПИСКА

от Иван Алексиев - Кмет на Община Поморие
Относно: Увеличаване на капитала на „МБАЛ-Поморие“ ЕООД с предоставените от община Поморие средства под формата на временна финансова помощ и заеми
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Община Поморие е едноличен собственик на капитала на търговското дружество "Многопрофилна болница за активно лечение - Поморие" ЕООД, ЕИК 102618523 /"МБАЛ Поморие" ЕООД“/, което осигурява и осъществява болнична помощ на територията на цялата община. "МБАЛ Поморие" ЕООД представлява публично предприятие по смисъла на чл. 2, ал. 1 от Закона за публичните предприятия, като Общинският съвет изпълнява функциите на Общо събрание /едноличен собственик на капитала/ на дружеството. 
В деловодството на общината е постъпила Докладна записка от Веселина Димитрова– Ръководител Звено за вътрешен одит /вх. № 93-63-5 от 20.06.2024г./. 
В докладната се посочва, че през годините Общински съвет Поморие, при приемане и актуализация на бюджета на община Поморие, е вземал решения за отпускане на временна финансова помощ на "МБАЛ Поморие" ЕООД в определени размери и срок за връщане, както и са определяни с Капиталовата програма целеви средства за закупуване на медицинска апаратура и СМР в лечебното заведение. При извършена проверка от ЗВО на представената информация от дирекция „БФСД“ е установено, че за периода 01.01.2018г. - 31.05.2024г. "МБАЛ Поморие" ЕООД е получила временна финансова помощ от общината в размер общо на 2 864 210лв. В докладната е представена подробна таблица, в която са посочени решенията на Общинския съвет, с които е гласувана временната финансова помощ и целевите средства, преведените суми от общината, каква част от сумите е възстановена, както и общият размер на задълженията на "МБАЛ Поморие" ЕООД към община Поморие към 31.05.2024г. 

Съгласно таблицата, общият размер на възстановените от "МБАЛ Поморие" ЕООД суми е 38 529 лв. /през 2019г./. Към 31.05.2024г. общият размер на задълженията на лечебното заведение към общината е 2 850 681 лв., като в тази сума е включена и сумата от 25 000 лв., представляваща временна финансова помощ в изпълнение на Решение № 917/12.01.2011г. на Общински съвет Поморие.

Отпуснатата временна финансова помощ на "МБАЛ Поморие" ЕООД е осчетоводена в общината, като към 31.05.2024г. се водят задължения на болницата, както следва: по сметка 5311 „Предоставени краткосрочни заеми и временна финансова помощ на предприятия“ в размер на 1 687 651 лв., по сметка 5314 „Предоставени дългосрочни заеми и временна финансова помощ на предприятия“ в размер на 1 163 030 лв., като общият размер е 2 850 681 лв. 


Вземанията на община Поморие по предоставените на "МБАЛ Поморие" ЕООД средства - временна финансова помощ /заеми/, могат да се трансформират в допълнителна парична вноска по смисъла на чл. 134 от Търговския закон и да се извърши увеличаване на капитала на дружеството, чрез записване на нови дялове по смисъла на чл. 148, ал. 1, т. 2 от Търговския закон. По своята правна същност допълнителните парични вноски представляват заем, предоставен от съдружниците в търговско дружество с определена в закона цел - "за покриване на загуби и при временна необходимост от парични средства" на дружеството. Именно поради временна необходимост от парични средства през годините община Поморие взема решения за отпускане на временната финансова помощ на лечебното заведение. След трансформирането на финансовата помощ в допълнителна парична вноска, следва да се вземе решение в капитала на "МБАЛ Поморие" ЕООД да бъде внесена непарична вноска, представляваща вземанията на едноличния собственик на капитала - община Поморие.

Увеличаване на капитала на дружество с ограничена отговорност бива ефективно и номинално. Ефективното увеличаване се извършва за сметка на внасяне на ново имущество, в този случай капиталът се увеличава с вноските, които правят съдружниците. Вноските могат да са парични и непарични. Номиналното увеличаване се извършва за сметка на имущество, което вече е в дружеството и не е необходимо да се извършват вноски /например: за сметка на неразпределена печалба, за сметка на дадени заеми или допълнителни парични вноски от съдружниците и др./.

Съгласно чл. 137, ал. 1, т. 9 от Търговския закон общото събрание, респективно едноличният собственик на капитала, взема решение за допълнителни парични вноски. Аналогична е разпоредбата на чл. 22, ал. 1, т. 5.5 от Наредба № 10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност /“Наредба № 10“/, според която Общинският съвет, изпълняващ функциите на общо събрание в публично предприятие – еднолично дружество с ограничена отговорност взема решение за допълнителни парични вноски.

Съгласно чл. 137, ал. 1, т. 4, предложение второ от Търговския закон общото събрание, респективно едноличният собственик на капитала, взема решение за увеличаване на капитала на дружеството /аналогична е разпоредбата на чл. 22, ал. 1, т. 5.1, предложение второ от Наредба № 10/. 


Съгласно чл. 5, ал. 5 от Устава /Учредителния акт/ на "МБАЛ Поморие" ЕООД, за всички решения на общото събрание се изготвя протокол в обикновена писмена форма, без нотариално удостоверяване на подписите и съдържанието. 


Съгласно чл. 38 от Закона за лечебните заведения членове 72 и 73 от Търговския закон не се прилагат за непаричните вноски на държавата и общините в държавни или общински лечебни заведения, като в капитала на дружеството се записва балансовата стойност на всички дълготрайни активи на имуществото, въз основа на което се образува. 

Съгласно чл. 5, ал. 1 от Устава /Учредителния акт/ на "МБАЛ Поморие" ЕООД, капиталът на дружеството е в размер на 303 000 лв. и е разпределен в 30 300 дяла с номинална стойност от 10 лв. всеки. Поради това, че вземанията на община Поморие са в размер на 2 850 681 лв., е възможно да се увеличи капитала на дружеството, като се запишат нови дялове - общо 285 069 дяла по 10 лв. всеки, чрез извършване на непарична вноска в размер на 2 850 681 лв. и парична вноска в размер на 9 лв. /с цел уравняване на дяловете/. Така, капиталът на "МБАЛ Поморие" ЕООД от 303 000 лв. /триста и три хиляди лева/ ще стане 3 153 690 лв. /три милиона сто петдесет и три хиляди шестстотин и деветдесет лева/.

Предвид гореизложеното, предлагам Общински съвет Поморие, изпълняващ функциите на едноличен собственик на капитала на "Многопрофилна болница за активно лечение - Поморие" ЕООД, ЕИК 102618523, да приеме  следното 
РЕШЕНИЕ:
На основание чл. 21, ал. 1, т. 8, т. 23 от Закона за местното самоуправление и местната администрация, чл. 137, ал. 1, т. 4 предложение второ, чл. 137, ал. 1, т. 9, чл. 148, ал. 1, т. 2, чл. 119, ал. 4 от Търговския закон, чл. 38 от Закона за лечебните заведения и чл. 22, ал.1, т. 5.1 и т. 5.5 от Наредба № 10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност, Общински съвет Поморие 

1. Трансформира отпусната временна финансова помощ на "Многопрофилна болница за активно лечение - Поморие" ЕООД, ЕИК 102618523 в размер общо на 2 850 681 лв. /два милиона осемстотин и петдесет хиляди шестстотин осемдесет и един лева/, предоставена с Решения на Общински съвет Поморие, както следва: Решение № 917/12.01.2011г.; Решение № 718/30.01.2018г.; Решение № 1016/05.02.2019г.; Решение № 24/20.12.2019г.; Решение № 49/06.02.2020г.; Решение № 387/25.02.2021г.; Решение № 829/30.06.2022г; Решение № 945/17.11.2022г.; Решение № 1008/20.12.2022г.; Решение № 1245/07.09.2023г.; Решение № 37/15.12.2023г.; Решение № 87/13.02.2024г.


в допълнителна парична вноска по смисъла на чл. 134 от Търговския закон.

Във връзка с изпълнението на тази точка Общински съвет Поморие възлага на Кмета на община Поморие да прекрати Договор № Д - 38/31.01.2024г. и да актуализира № Д – 57/15.02.2024г – представляващи договорите за предоставяне на временна финансова помощ и сключени въз основа на посочените по-горе решения на Общински съвет Поморие. 

 2. Дава съгласие да бъде внесена в капитала на "Многопрофилна болница за активно лечение - Поморие" ЕООД, ЕИК 102618523 на основание чл. 38 от Закона за лечебните заведения, непарична вноска в размер на 2 850 681 лв. /два милиона осемстотин и петдесет хиляди шестстотин осемдесет и един лева/, представляваща вземания на община Поморие от допълнителната парична вноска /трансформирана от временната финансова помощ/, предоставена с: Решения на Общински съвет Поморие, както следва: Решение № 917/12.01.2011г.; Решение № 718/30.01.2018г.; Решение № 1016/05.02.2019г.; Решение № 24/20.12.2019г.; Решение № 49/06.02.2020г.; Решение № 387/25.02.2021г.; Решение № 829/30.06.2022г; Решение № 945/17.11.2022г.; Решение № 1008/20.12.2022г.; Решение № 1245/07.09.2023г.; Решение № 37/15.12.2023г.; Решение № 87/13.02.2024г.

както и парична вноска в размер на 9 лв. /девет лева/, внесена от община Поморие за уравняване на дяловете. 

3. Увеличава капитала на "Многопрофилна болница за активно лечение - Поморие" ЕООД, ЕИК 102618523, чрез записване на нови дялове - от 303 000 лв. /триста и три хиляди лева/ на 3 153 690 лв. /три милиона сто петдесет и три хиляди шестстотин и деветдесет лева/. 

Капиталът в размер на 3 153 690 лв. /три милиона сто петдесет и три хиляди шестстотин и деветдесет лева/ се разпределя в 315 369 /триста и петнадесет хиляди триста шестдесет и девет/ дяла, по 10 лв. /десет лева/ всеки един.

4. Променя текста на чл. 5, ал. 1 от Устава /Учредителния акт/ на "МБАЛ Поморие" ЕООД, както следва:


„Чл. 5. (1) Капиталът на Дружеството е изцяло общинска собственост и е в размер на 3 153 690 лв. /три милиона сто петдесет и три хиляди шестстотин и деветдесет лева/ и е разпределен в 315 369 /триста и петнадесет хиляди триста шестдесет и девет/ дяла, по 10 лв. /десет лева/ всеки един.“

5. Създава нова ал. 6 на чл. 5 в Устава /Учредителния акт/ на "МБАЛ Поморие" ЕООД, както следва 

„Чл. 5 (6) Капиталът на дружеството се увеличава от 303 000 лв. /триста и три хиляди лева/ на 3 153 690 лв. /три милиона сто петдесет и три хиляди шестстотин и деветдесет лева/. Капиталът в размер на 3 153 690 лв. /три милиона сто петдесет и три хиляди шестстотин и деветдесет лева/ се разпределя в 315 369 /триста и петнадесет хиляди триста шестдесет и девет/ дяла, по 10 лв. /десет лева/ всеки един. Увеличението от 2 850 690 лв. /два милиона осемстотин и петдесет хиляди шестстотин и деветдесет лева/, представлява непарична вноска, а именно: вземания на община Поморие от допълнителна парична вноска, предоставена от община Поморие на "МБАЛ Поморие" ЕООД, както и парична вноска в размер на 9 лв. /девет лева/, внесена от община Поморие за уравняване на дяловете.“


6. Приема Устава /Учредителния акт/ на "МБАЛ Поморие" ЕООД с отразените промени по решението в Приложение № 1, неразделна част от настоящото решение.


7. Задължава управителя на "МБАЛ Поморие" ЕООД да извърши необходимите правни и фактически действия за вписване на промяната в обстоятелствата и да обяви приетия актуализиран Устав /Учредителния акт/ по партидата на дружеството в Търговския регистър и регистъра на юридическите лица с нестопанска цел към Агенция по вписванията.

Приложения:


1. Приложение № 1 - Устав /Учредителния акт/ на "МБАЛ Поморие" ЕООД;

2. Приложение № 2 - Докладна записка от Веселина Димитрова- Ръководител Звено за вътрешен одит /вх. № 93-63-5 от 20.06.2024г./;


3. Приложение № 3 - Решения на Общински съвет Поморие, както следва: Решения на Общински съвет Поморие, както следва: Решение № 917/12.01.2011г.; Решение № 718/30.01.2018г.; Решение № 1016/05.02.2019г.; Решение № 24/20.12.2019г.; Решение № 49/06.02.2020г.; Решение № 387/25.02.2021г.; Решение № 829/30.06.2022г; Решение № 945/17.11.2022г.; Решение № 1008/20.12.2022г.; Решение № 1245/07.09.2023г.; Решение № 37/15.12.2023г.; Решение № 87/13.02.2024г., ведно с платежните нареждания /банкови бордера/ за извършените преводи към "МБАЛ Поморие" ЕООД.
ИВАН АЛЕКСИЕВ 

Кмет на Община Поморие

Съгласувал:

Янчо Илиев – зам.-кмет „БФ“

Съгласувал:

Росица Стоева – Директор Дирекция ПНИАО

Изготвил:
Светлана Събева – ст.ю.к.

